Миңлебаев Ғүмәр Хажинур улы

Миңлебаев Ғүмәр Хажинур улы (22 октябрь 1923 йыл — 19 ноябрь 1999 йыл) — Бөйөк Ватан һуғышында ҡатнашҡан хәрби осоусы, штурмлау авиация полкының авиация эскадрильяһы командиры урынбаҫары. Майор. Советтар Союзы Геройы (1945).

 Биографияһы 
Ғүмәр Хажинур улы Миңлебаев 1923 йылдың 22 октябрендә Башҡорт АССР-ының Бәләбәй кантоны (хәҙерге Башҡортостан Республикаһы Бүздәк районы) Урҙайбаш ауылында тыуған. Милләте башҡорт.

Өфө ҡалаһы аэроклубында шөғөлләнә. 1941 йылдан алып Ҡыҙыл Армияла. 1942 йылда Молотов осоусылар хәрби мәктәбен тамамлай.

1943 йылдың апреленән Бөйөк Ватан һуғышында, осоусы-штурмовик, эскадрилья командиры урынбаҫары булып хеҙмәт итә.

3-сө Прибалтика фронтында 14‑се һауа армияның 7-се штурмлаусы авиация корпусы 289‑сы штурмлаусы авиация дивизияһы 947-се Севастополь штурмлаусы авиация полкының эскадрилья командиры урынбаҫары өлкән сержант Ғүмәр Хажинур улы Миңлебаев ... Күрһәткән батырлыҡтары өсөн, СССР Юғары Советы Президиумының 1945 йылдың 23 февралендәге Указына ярашлы, «Советтар Союзы Геройы» исеменә лайыҡ була.

1946 йылдан капитан Ғүмәр Хажинур улы Миңлебаев — запаста. Ҡаҙаҡ ССР-ы партия ойошмаларында эшләй. 1959 йылда Өфө юғары партия мәктәбен тамамлай.

1959 йылдан — «Туймазынефть» предприятиеһы хеҙмәткәре. 1965 йылда Алма-Ата халыҡ хужалығы институтын тамамлай.

Һуңыраҡ Краснодар крайының Геленджик ҡалаһында йәшәй. Бында 1999 йылдың 19 ноябрендә вафат була.

 Маҡтаулы исемдәре һәм башҡа бүләктәре 
 Советтар Союзы Геройы (1945).
 «Алтын Йондоҙ» миҙалы (23.02.1945)
 Ленин ордены (23.02.1945)
 Ҡыҙыл Байраҡ ордены (06.11.1943; 14.01.1944)
 1-се дәрәжә Ватан һуғышы ордены (18.05.1944; 1985)
 «1941—1945 йй. Бөйөк Ватан һуғышында Германияны еңгән өсөн» миҙалы (18.06.1945)
 миҙалдар

 Библиографияһы 
 Миннибаев Г. Х. Мои боевые друзья: Воспоминания // Прибой. — 1976. — 6—8 мая.
 Миннибаев Г., Кравцов И. Вспоминают Герои Советского Союза // Прибой. — 1990. — 8 мая.

 Хәтер 
 Геленджик ҡалаһының 9-сы һанлы урта мәктәбенә Ғүмәр Миңлебаевтың исеме бирелгән.
 Өфө аэроклубын тамамлаусы Советтар Союзы Геройҙарының мемориаль алтаҡтаһында Ғүмәр Миңлебаевтың исеме индерелгән.
 Бүздәк районы Урҙайбаш урта мәктәбенең пионер дружинаһына уның исеме бирелә.

 Иҫкәрмәләр 

 Әҙәбиәт 

 Миннибаев Г. Х. Некролог // Прибой. — 1999. — 25 ноября. — С. 8.
 Обойщиков К. «А помнишь, товарищ?» (О Герое Советского Союза Г. Х. Миннибаеве) //Кубани славные сыны: Очерки о Героях Советского Союза — кубанцах. Кн. 4 — Краснодар, 1995. — С. 188—190.

 Һылтанмалар 




Категория:Бөйөк Ватан һуғышында ҡатнашыусылар
Категория:Бөйөк Ватан һуғышы осоусылары
Категория:Советтар Союзы Геройҙары (Башҡортостан)
Категория:Башҡорттарҙан Советтар Союзы Геройҙары
Категория:Советтар Союзы Геройҙары:Бүздәк районы
Категория:Ҡаҙаҡ милли аграр университетын тамамлаусылар
Категория:Краснодар крайында ерләнгәндәр
Категория:КПСС ағзалары